గట్టుపల్లి బాలకృష్ణమూర్తి

గట్టుపల్లి బాలకృష్ణమూర్తి (జి.బి.కె. మూర్తి) తెలుగు నాటకరంగ నటుడు, రచయిత, దర్శకుడు. ప్రియదర్శిని నెల్లూరు కళా సంస్థ ద్వారా అనేక నాటక ప్రదర్శనలు చేశాడు. 2017లో ఆంధ్రప్రదేశ్ ప్రభుత్వం నుండి జిల్లాస్థాయిలో కందుకూరి పురస్కారం అందుకున్నాడు. 2 నాటక నంది అవార్డులను కూడా పొందాడు.

జననం, విద్య 
మూర్తి 1948, నవంబరు 5న గోపాలకృష్ణయ్య - లలితాంబ దంపతులకు ఆంధ్రప్రదేశ్ లోని నెల్లూరులో జన్మించాడు.

వ్యక్తిగత జీవితం, ఉద్యోగం 
మూర్తికి సరోజతో వివాహం జరిగింది. స్టేటుబ్యాంక్ అఫ్ ఇండియాలో ఉద్యోగం చేసి, 2001 మార్చిలో వాలంటరీ రిటైర్మెంట్ తీసుకున్నాడు.

నాటకరంగ ప్రస్థానం 
9 సంవత్సరాల వయసులో 1957లో తన తోటి మిత్రులతో కలిసి "లవకుశ" నాటికలోని లక్ష్మణుడి పాత్రలో నాటకరంగంలోకి ప్రవేశించాడు. అలా అర్ధణ, అణా టిక్కెట్టు పెట్టి ప్రదర్శనలు ఇచ్చాడు. 1967లో కావలిలో జవహర్ భారతి కాలేజీలో "మానవుడు" నాటికలో తాత పాత్ర ద్వారా గుర్తింపు పొందాడు.

1975 నుండి 1999 వరకు బ్యాంక్ పోటీలలో నటించాడు. ఆ సమయంలో మూర్తికి అనేకమంది నాటక ప్రముఖులతో పరిచయం పెరిగింది. వారితో కలిసి అనేక నాటక ప్రదర్శనల్లో పాల్గొన్నాడు. 1973 - 74 మధ్యకాలంలో ఏలూరు తెలుగు దర్బార్ నాటక పరిషత్ లో మొదటిసారిగా గూడూరు సంస్థ ప్రదర్శించిన "వైకుంఠపాళి" నాటకం ద్వారా పరిషత్తు నటుడిగా రంగప్రవేశం చేశాడు. 2004లో నాటక రచనను ప్రారంభించి 11 నాటికలు, 3 నాటకాలు రాశాడు.

నాటకాలు, నాటికలు 

 నాటికలు: స్పందన, ఆనందం, హరిత, సంకల్పం, విజన్ 2047, లబ్ డబ్, మంచోడు, తలుపు చప్పుడు, తెర తీయరా! నీలోనే!
 నాటకాలు: బృందావనం, మనసులు కలిస్తే, నాటకం

అవార్డులు 
 జిల్లాస్థాయి కందుకూరి పురస్కారం - ఆంధ్రప్రదేశ్ ప్రభుత్వం, 30 ఏప్రిల్ 2017.

మూలాలు 

1948 జననాలు
నెల్లూరు జిల్లా
నెల్లూరు జిల్లా కథా రచయితలు
నెల్లూరు జిల్లా నాటక రచయితలు
నెల్లూరు జిల్లా రచయితలు
నెల్లూరు జిల్లా వ్యక్తులు
నెల్లూరు జిల్లా రంగస్థల నటులు